Jon Inge Høiland

Jon Inge Høiland (født 20. september 1977 i Fåberg) er en norsk fotballeder og tidligere fotballspiller som er styreleder for Kongsvinger IL Toppfotball. 

Høiland spilte midtstopper eller høyreback og er bokført med 25 A-landskamper og 23 U-21-landskamper. Høiland startet sin karriere i Faaberg.

Han spilte for Rosenborg etter en overgang fra Stabæk i desember 2010, kontrakten varte ut 2013. Han kom til Stabæk fra den svenske klubben Malmö som han spilte for fra 2003 til 2007, med unntak av et låneopphold i 2006 i Bundesliga-klubben Kaiserslautern. Med Stabæk vant han seriegull i 2008. Høiland returnerte til Stabæk i 2014, som ble hans siste sesong som fotballspiller på toppnivå. Han fortsatte å jobbe i Stabæk i salg og marked fram til 2017. Han har også spilt for Snarøya nedover i divisjonssystemet etter han ga seg som aktiv fotballspiller i Stabæk.

Høiland scoret et dramatisk mål for Malmö i 2004 i finalekampen i Allsvenskan. Malmös Niklas Skoog bommet på en straffe, men Høiland scoret på returen, og Malmö fikk 1-0 og vant dermed Allsvenskan.

Referanser

Eksterne lenker 
 
 Profil på RBK.no

Norske fotballspillere
Norske fotballedere
Norske landslagsspillere i fotball for herrer
Fotballspillere for Bryne FK
Fotballspillere for Kongsvinger IL Toppfotball
Fotballspillere for IFK Göteborg
Fotballspillere for Malmö FF
Fotballspillere for 1. FC Kaiserslautern
Fotballspillere for Stabæk Fotball
Fotballspillere for Rosenborg BK
Norske fotballspillere i Sverige
Norske fotballspillere i Tyskland
Fødsler i 1977